CELEX: 52009SC0504
Language: sk
Date: 2009-04-21
Title: Návrh Rozhodnutie Spoločného výboru EHP č. Z, ktorým sa mení a dopĺňa Protokol 31 k Dohode o EHP o spolupráci v špecifických oblastiach mimo štyroch slobôd

SK

SK        SK
 ---pagebreak---        KOMISIA EURÓPSKYCH SPOLOČENSTIEV

                                       Brusel, 21.4.2009
                                       SEK(2009) 504 v konečnom znení

                               Návrh

        ROZHODNUTIE SPOLOČNÉHO VÝBORU EHP
                        č.

                                Z,

        ktorým sa mení a dopĺňa Protokol 31 k Dohode o EHP
     o spolupráci v špecifických oblastiach mimo štyroch slobôd

SK                                                                      SK
 ---pagebreak---                                   DÔVODOVÁ SPRÁVA

     1.   Protokol 31 k Dohode o EHP obsahuje osobitné ustanovenia o spolupráci medzi
          Spoločenstvom a štátmi EZVO, ktoré sú členmi EHP, v oblastiach mimo štyroch
          slobôd.

     2.   Cieľom priloženého návrhu rozhodnutia Spoločného výboru EHP je upraviť protokol
          31, aby sa rozšírila spolupráca v oblasti vzdelávania, odbornej prípravy a mládeže.
          Ustanovuje rámec spolupráce a stanovuje postupy pre plnú účasť štátov EZVO, ktoré
          sú členmi EHP, na programoch a akciách Spoločenstva v predmetnej oblasti s
          účinnosťou od 1. januára 2009, začlenením:

          -     32008 D 1298: Rozhodnutie Európskeho parlamentu a Rady č. 1298/2008/ES
                zo 16. decembra 2008, ktorým sa ustanovuje akčný program Erasmus Mundus
          na roky 2009 – 2013        na zvýšenie kvality vysokoškolského vzdelávania a na
          podporu porozumenia medzi kultúrami prostredníctvom spolupráce s tretími
                krajinami (Ú. v. EÚ L 340, 19.12.2008, s. 83).

     3.   Podľa článku 1 ods. 3 nariadenia Rady (ES) č. 2894/94 o opatreniach na vykonávanie
          Dohody o EHP Rada na základe návrhu Komisie prijíma stanovisko Spoločenstva
          k takýmto rozhodnutiam.

     4.   Návrh rozhodnutia Spoločného výboru EHP sa predkladá na schválenie Radou
          a Komisia následne pri najbližšej možnej príležitosti predloží stanovisko
          Spoločenstva v Spoločnom výbore EHP.

SK                                            2                                                 SK
 ---pagebreak---                                                     Návrh

                            ROZHODNUTIE SPOLOČNÉHO VÝBORU EHP
                                            č.

                                                      Z,

                          ktorým sa mení a dopĺňa Protokol 31 k Dohode o EHP
                       o spolupráci v špecifických oblastiach mimo štyroch slobôd

     SPOLOČNÝ VÝBOR EHP,

     so zreteľom na Dohodu o Európskom hospodárskom priestore zmenenú a doplnenú
     protokolom, ktorým sa upravuje Dohoda o Európskom hospodárskom priestore, ďalej len
     „dohoda“, a najmä na jej články 86 a 98,

     keďže:

     (1)      Protokol 31 k dohode bol zmenený a doplnený rozhodnutím Spoločného výboru EHP
              č. …/... z ...1.

     (2)      Je vhodné rozšíriť spoluprácu zmluvných strán dohody tak, aby zahŕňala rozhodnutie
              Európskeho parlamentu a Rady č. 1298/2008/ES zo 16. decembra 2008, ktorým sa
              ustanovuje akčný program Erasmus Mundus na roky 2009 – 2013 na zvýšenie kvality
              vysokoškolského vzdelávania a na podporu porozumenia medzi kultúrami
              prostredníctvom spolupráce s tretími krajinami2.

     (3)      Protokol 31 k dohode má byť zmenený a doplnený z toho dôvodu, aby sa umožnila
              táto rozšírená spolupráca s účinnosťou od 1. januára 2009,

     ROZHODOL TAKTO:

                                                   Článok 1

     Článok 4 protokolu 31 k dohode sa mení a dopĺňa takto:

     1.        Za odsek 2l sa vkladá tento odsek:

               „2m. Štáty EZVO sa s účinnosťou od 1. januára 2009 zúčastňujú na akciách 1 a 3
                    tohto programu:

     1
              Ú. v. EÚ L ...
     2
              Ú. v. EÚ L 340, 19.12.2008, s. 83.

SK                                                    3                                            SK
 ---pagebreak---                     -     32008 D 1298: rozhodnutie Európskeho parlamentu a Rady č.
                          1298/2008/ES zo 16. decembra 2008, ktorým sa ustanovuje akčný
                          program Erasmus Mundus na roky 2009 – 2013 na zvýšenie kvality
                          vysokoškolského vzdelávania a na podporu porozumenia medzi
                          kultúrami prostredníctvom spolupráce s tretími krajinami (Ú. v. EÚ L
                          340, 19.12.2008, s. 83).“

     2.      Znenie odseku 3 sa nahrádza takto:

             „Štáty EZVO v súlade s článkom 82 ods. 1 písm. a) dohody prispievajú finančne na
             programy a akcie uvedené v odsekoch 1, 2, 2a, 2b, 2c, 2d, 2e, 2f, 2g, 2h, 2i, 2j, 2k, 2l
             a 2m.“

                                                   Článok 2

     Toto rozhodnutie nadobúda účinnosť dňom nasledujúcim po doručení posledného oznámenia
     Spoločnému výboru EHP podľa článku 103 ods. 1 dohody∗.

     Uplatňuje sa od 1. januára 2009.

                                                   Článok 3

     Toto rozhodnutie sa uverejní v oddiele EHP Úradného vestníka Európskej únie a v dodatku
     EHP k Úradnému vestníku Európskej únie.

     V Bruseli

                                                    Za Spoločný výbor EHP
                                                    predseda

                                                    tajomníci
                                                    Spoločného výboru EHP

     ∗
            [Ústavné požiadavky neboli oznámené.] [Ústavné požiadavky boli oznámené.]

SK                                                     4                                                SK